

KĖDAINIŲ RAJONO SAVIVALDYBĖS MERAS

POTVARKIS
DĖL NUOLATINĖS RENGINIŲ ORGANIZAVIMO KĖDAINIŲ RAJONO VIEŠOSIOSE VIETOSE KOMISIJOS SUDARYMO, DARBO REGLAMENTO PATVIRTINIMO IR PRANEŠIMO APIE RENGINĮ, KURIAM LEIDIMO NEREIKIA, FORMOS PATVIRTINIMO

2024 m. liepos 18 d. Nr. MP1-377
Kėdainiai
                                          
Vadovaudamasis Lietuvos Respublikos vietos savivaldos įstatymo 25 straipsnio 5 dalimi ir Renginių organizavimo Kėdainių rajono savivaldybės viešosiose vietose tvarkos aprašu, patvirtinu Kėdainių rajono savivaldybės tarybos 2019 metų lapkričio 29 d. sprendimu Nr. TS-253 „Dėl renginių organizavimo Kėdainių rajono savivaldybės viešosiose vietose tvarkos aprašo patvirtinimo“:
1. Sudarau šios sudėties Nuolatinę renginių organizavimo viešosiose vietose komisiją:
1.1 D. M. (duomenys neskelbtini) – vicemerė, komisijos pirmininkė,
1.2 K. S. (duomenys neskelbtini) – Švietimo, kultūros ir sporto skyriaus patarėjas,
1.3 Ž. K. (duomenys neskelbtini) – Viešosios tvarkos skyriaus l. e. p. vedėja,
1.4 E. J. (duomenys neskelbtini) – Viešosios tvarkos skyriaus vyriausiasis specialistas (komisijos sekretorius),
1.5 A. K. (duomenys neskelbtini) – Kėdainių rajono savivaldybės administracijos Kėdainių miesto seniūnijos seniūno pavaduotojas,
1.6 A. V. (duomenys neskelbtini) – Kauno apskrities vyriausiojo policijos komisariato Kėdainių rajono policijos komisariato viršininkas.
2. N u s t a t a u, kad negalint dalyvauti komisijos darbe 1.2, 1.5 ir 1.6 punktuose nurodytam komisijos nariui, jį pavaduoja šios institucijos atstovas.
3. T v i r t i n u Nuolatinės renginių organizavimo Kėdainių rajono viešosiose vietose komisijos darbo reglamentą (pridedama).
4. T v i r t i n u Pranešimo apie organizuojamą renginį, kuriam leidimo nereikia, formą (pridedama).
5. P r i p a ž į s t u netekusiu galios Kėdainių rajono savivaldybės mero 2023 m. liepos 4 d. Nr. MP1-196 potvarkį „Dėl nuolatinės renginių organizavimo Kėdainių rajono viešosiose vietose komisijos sudarymo, darbo reglamento patvirtinimo ir pranešimo apie renginį, kuriam leidimo nereikia, formos patvirtinimo“ su visais pakeitimais.
6. Į p a r e i g o j u R. L. (duomenys neskelbtini) įteikti potvarkį Nuolatinės renginių organizavimo Kėdainių rajono viešosiose vietose komisijos nariams.
Šis potvarkis gali būti skundžiamas savo pasirinkimu Lietuvos Respublikos Administracinių ginčų komisijos Kauno apygardos skyriui (Laisvės al. 36, LT-44240 Kaunas), Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administracinio teismo Kauno rūmams (A. Mickevičiaus g. 8A, LT-44312 Kaunas) Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotam asmeniui dienos.

NUOLATINĖS RENGINIŲ ORGANIZAVIMO KĖDAINIŲ RAJONO VIEŠOSIOSE VIETOSE KOMISIJOS DARBO REGLAMENTAS

I SKYRIUS
BENDROSIOS NUOSTATOS

1. Šis reglamentas nustato Nuolatinės renginių organizavimo Kėdainių rajono viešosiose vietose komisijos (toliau – komisija) darbo organizavimą, funkcijas, teises ir atsakomybę.
2. Komisija savo veikloje vadovaujasi Renginių organizavimo Kėdainių rajono savivaldybės viešosiose vietose tvarkos aprašu (toliau – aprašas), patvirtintu Kėdainių rajono savivaldybės tarybos 2019 m. lapkričio 29 d. sprendimu Nr. TS-253 „Dėl Renginių organizavimo Kėdainių rajono savivaldybės viešosiose vietose tvarkos aprašo patvirtinimo“, kitais Lietuvos Respublikos teisės aktais ir šiuo reglamentu.
3. Komisija savo sprendimus priima laikydamasi nešališkumo, objektyvumo, lygiateisiškumo ir nediskriminavimo principų.
4. Komisija turi teisę atsisakyti vykdyti teisės aktų reikalavimų neatitinkantį pavedimą.

II SKYRIUS
KOMISIJOS SUDARYMAS IR DARBO ORGANIZAVIMAS

5. Komisiją sudaro ir jos sudėtį keičia savivaldybės meras savo potvarkiu.
6. Komisijai vadovauja komisijos pirmininkas, kurį skiria savivaldybės meras.
7. Jei komisijos pirmininko nėra, jo funkcijas atlieka komisijos posėdyje dalyvaujančių komisijos narių balsų dauguma išrinktas komisijos narys. 
8. Komisijos posėdžiai šaukiami kartą per savaitę įprastai ketvirtadieniais. Komisijos posėdžius  šaukia ir jiems pirmininkauja komisijos pirmininkas. Komisijos posėdžio šaukimo iniciatyvos teisę turi kiekvienas komisijos narys.
9. Komisijos sprendimai priimami atviru balsavimu posėdyje dalyvaujančių komisijos narių balsų dauguma. Balsams pasiskirsčius po lygiai lemia Komisijos pirmininko balsas.
10. Komisijos posėdis teisėtas, jei jame dalyvauja daugiau kaip pusė visų komisijos narių. 
11. Komisijos posėdžius protokoluoja komisijos sekretorius. Jis yra komisijos narys.
12. Jei komisijos sekretoriaus nėra, jo funkcijas atlieka komisijos posėdyje dalyvaujančių komisijos narių balsų dauguma išrinktas komisijos sekretorius.
13. Komisijos sekretorius rengia komisijos posėdžio darbotvarkę ir posėdžių medžiagą, priima interesantus, juos konsultuoja.
14. Komisijos posėdžių protokolus pasirašo komisijos posėdžio pirmininkas ir sekretorius. Protokole nurodomi komisijos priimti sprendimai, jų priėmimo motyvai ir kiekvieno posėdyje dalyvavusio komisijos nario nuomonė.
15. Komisijos posėdžiai gali vykti ir elektroninėmis priemonėmis (naudojantis elektroniniu paštu, rengiant telekonferenciją ir kt.). Balsuojama elektroninėmis priemonėmis, turi būti užtikrintas balsuojančio asmens pasiekimas garso ir vaizdo priemonėmis. Vykdant komisijos posėdžius elektroninėmis priemonėmis turi būti užtikrintas tiek elektroninio susirašinėjimo, tiek posėdžiui teikiamos medžiagos konfidencialumas. Vykdant paprastas Komisijos narių apklausas ar priimant sprendimus elektroniniu būdu, Komisijos nariai turi pareikšti savo nuomonę pateiktu klausimu per 24 val. nuo apklausos / balsavimo paskelbimo pradžios, išskyrus atvejus, kai Komisijos nario nėra dėl objektyvių priežasčių (ligos, komandiruotės, atostogų). Elektroniniu būdu sprendimai laikomi priimtais, tuo atveju, jei balsavime dalyvavo daugiau negu pusė Komisijos narių. Jei Komisijos sprendimai priimami elektroniniu būdu, tuomet prie protokolo turi būti pridėti elektroninių laiškų kopijos arba kiti balsavimą įrodantys dokumentai.
16. Komisijos posėdžių protokolai, kiti su komisijos veikla susiję dokumentai saugomi Viešosios tvarkos skyriuje teisės aktų nustatyta tvarka.

III SKYRIUS
PAGRINDINĖS KOMISIJOS FUNKCIJOS

17. Komisija atlieka šias funkcijas:
17.1.  nagrinėja prašymus leisti organizuoti renginius Kėdainių rajono viešosiose vietose;
17.2. pateikia rekomendaciją  savivaldybės merui ar seniūnijos seniūnui dėl leidimo išdavimo.

IV SKYRIUS
KOMISIJOS TEISĖS

	  18. Nagrinėdama prašymus, Komisija turi teisę prašyti renginio organizatorių patikslinti ar papildyti prašymą.
19. Komisija netenkina prašymų arba atideda jų svarstymą iki artimiausio komisijos posėdžio, jei renginio organizatoriai laiku nepateikia patikslinto prašymo ir kitų privalomų pateikti dokumentų.
20. Komisija turi teisę kviesti į posėdį renginio organizatorius ar jų atstovus.
21. Komisija turi teisę priimti sprendimą, jei kviestasis asmuo paskirtu laiku neatvyko, taip pat prašymo svarstymą atidėti ir pakartotinai asmenį kviesti į posėdį, jei yra tokia būtinybė.
22. Komisija turi teisę gauti iš savivaldybės administracijos padalinių visą informaciją, susijusią su jos funkcijų atlikimu.
23. Komisija turi teisę kviesti Komisijos darbe dalyvauti kitus specialistus ir ekspertus, galinčius pateikti išvadas svarstomais klausimais.
24. Komisija turi teisę siūlyti pakeisti ir papildyti šį reglamentą.

V SKYRIUS
BAIGIAMOSIOS NUOSTATOS

25. Komisijos nariai, pažeidę Lietuvos Respublikos teisės aktus ir šį reglamentą atlikdami savo funkcijas, atsako Lietuvos Respublikos įstatymų ir kitų teisės aktų nustatyta tvarka.
_____________________________________

(Pranešimo apie organizuojamą renginį Kėdainių rajono savivaldybės viešojoje vietoje, kuriam leidimo nereikia, forma)

__________________________________________________________
(renginio organizatoriaus vardas, pavardė arba juridinio asmens pavadinimas)

__________________________________________________________
 (fizinio arba juridinio  asmens kodas)

__________________________________________________________
 (fizinio arba juridinio  asmens adresas)

__________________________________________________________
(fizinio arba juridinio  asmens telefono numeris)

__________________________________________________________
 (fizinio arba juridinio  asmens el. pašto adresas)

Kėdainių rajono savivaldybės merui


PRANEŠIMAS APIE ORGANIZUOJAMĄ RENGINĮ, KURIAM LEIDIMO NEREIKIA


__________________________
(data)
Kėdainiai

Renginio data:
Renginio laikas (valandos nuo−iki):
Laikas nuo pasiruošimo renginiui pradžios iki renginio teritorijos sutvarkymo:
Renginio vieta (adresas):
Renginio pobūdis:
Renginio aprašymas arba programa:

Įsipareigoju laikytis Renginių organizavimo Kėdainių rajono savivaldybės viešosiose vietose tvarkos aprašo, patvirtinto Kėdainių rajono savivaldybės tarybos 2019 m. lapkričio 29 d. sprendimu Nr. TS-253 „Dėl Renginių organizavimo Kėdainių rajono savivaldybės viešosiose vietose tvarkos aprašo patvirtinimo“ ir kitų teisės aktų reikalavimų.

Esu informuotas ir sutinku dėl asmens duomenų tvarkymo*

                                                                         (parašas)                                 (vardas, pavardė)
*Pasirašydami Jūs patvirtinate, kad esate tinkamai informuotas, kad Jūsų asmens duomenų valdytojas yra Kėdainių rajono savivaldybės administracija (juridinio asmens kodas 188768545, adresas: J. Basanavičiaus g. 36, 57288 Kėdainiai, tel. (8 347)  69596, el. p. administracija@kedainiai.lt). Asmens duomenys tvarkomi siekiant išnagrinėti Jūsų prašymą/skundą/paklausimą. Tvarkymo pagrindas - tvarkyti būtina, siekiant atlikti užduotį, vykdomą viešojo intereso labui arba vykdant duomenų valdytojui pavestas viešosios valdžios funkcijas. Jūsų duomenys Savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka ir gali būti teikiami tretiesiems asmenims, jeigu tai yra būtina Jūsų prašymui/skundui/paklausimui išnagrinėti ir asmenims, kurie turi teisę šiuos duomenis gauti teisės aktų nustatyta tvarka. Duomenis pateikti privalote, kadangi kitaip negalėsime išnagrinėti Jūsų skundo/prašymo/pareiškimo ir/ar suteikti  paslaugos. Jūs turite teisę kreiptis su prašymu susipažinti su asmens duomenimis, juos ištaisyti, ištrinti, apriboti jų tvarkymą, juos perkelti, taip pat turite teisę nesutikti su duomenų tvarkymu, pateikti skundą ir pasikonsultuoti su Kėdainių rajono savivaldybės administracijos duomenų apsaugos pareigūnu el. p. duomenu.sauga@kedainiai.lt. Daugiau informacijos apie asmens duomenų apsaugą galite rasti interneto svetainės www.kedainiai.lt skyriuje „Asmens duomenų apsauga“.




















image1.wmf

